Enghraifft o Strwythur Ychwanegol – Cyflwyniad Cymraeg

**Amcan Dysgu:**

Gallu rhoi cyflwyniad i’r dosbarth yn y Gymraeg am dy wyliau

**Meini Prawf Llwyddiant:**

a) mae’r cyflwyniad yn parhau rhwng 2 a 3 munud

b) mae’r rhan gyntaf yn cynnwys cyflwyniad i’r pwnc

c) mae’r rhan ganol yn cynnwys gwybodaeth am dy wyliau gan gynnwys pryd a lle est ti ar dy wyliau, yr hyn yr oeddet yn ei hoffi ac nad oeddet yn ei hoffi

d) mae’r rhan olaf yn ailddatgan prif bwyntiau dy gyflwyniad ac yn rhoi crynodeb

e) mae dy gyflwyniad yn cynnwys cyfryngau gweledol

f) yn ystod y cyflwyniad, mae amrywiaeth o ddulliau cyfathrebu heb eiriau megis cyswllt llygad ac iaith y corff yn cael eu cynnwys i ymgysylltu gyda’r gwrandawr

g) caiff y Gymraeg ei siarad yn ystod y cyflwyniad gan ddefnyddio strwythurau brawddegau cywir

**Amser a ddyrennir:** 3 wythnos

## **Gweithgareddau a awgrymir ac amser a ddyrennir:**

|  |  |  |
| --- | --- | --- |
| **Gweithgaredd a Awgrymir** | **Amser a ddyrennir** | **Pryd a lle** |
| Penderfynu’r hyn yr wyt yn mynd i sgwrsio amdano yn dy gyflwyniad | 20 munud | Dosbarth (9 Mehefin) |
| Creu cynllun cynnwys, gan ddilyn yr awgrym canlynol:  Rhan gyntaf – rhagarweiniad a phwnc dy gyflwyniad  Rhan ganol – gwybodaeth am dy wyliau gan gynnwys gwybodaeth fanwl am pryd a lle yr aethost ti ar dy wyliau, gyda phwy yr est ti ar dy wyliau a’r hyn y gwnest ti yn ystod dy wyliau, yr hyn yr oeddet yn ei hoffi ac nad oeddet yn ei hoffi, gan ddefnyddio cyflwyniad gweledol i ddangos hyn  Rhan Olaf – ailddatgan prif bwyntiau dy gyflwyniad | 1 awr | Dosbarth (9 Mehefin)  Gwaith cartref (i’w gwblhau erbyn 19 Mehefin) |
| Ysgrifennu drafft cyntaf dy gyflwyniad | 40 munud | Dosbarth (19 Mehefin) |
| Paratoi’r deunydd gweledol y byddi’n ei ddefnyddio yn dy gyflwyniad | 20 munud | Dosbarth (21 Mehefin)  Gwaith cartref (i’w gwblhau erbyn 23 Mehefin) |
| Creu cynllun i ddefnyddio cyfathrebu heb eiriau trwy gydol dy gyflwyniad | 30 munud | Dosbarth (23 Mehefin) |
| Ymarfer dy gyflwyniad o flaen dy deulu | 10 munud | Gwaith cartref (i’w gwblhau erbyn 26 Mehefin) |
| Gwerthuso dy ddrafft yn erbyn dy feini prawf llwyddiant | 30 munud | Dosbarth (26 Mehefin) |
| Os wyt ti’n sylwi nad yw dy gyflwyniad yn diwallu rhai neu’r holl feini prawf llwyddiant, diwygia dy ddrafft fel bod holl elfennau’r meini prawf llwyddiant yn cael eu diwallu | 30 munud | Dosbarth (26 Mehefin) |
| Rho dy gyflwyniad o flaen y dosbarth cyfan ac i’r athro i’w farcio | 10 munud | Dosbarth (30 Mehefin) |

|  |
| --- |
| **Syniadau am Gynnwys**  Byddi’n gallu dewis dy enghraifft dy hunan os yw hynny’n well gennyt ti *Aethost ti ar wyliau:*  * Ym mis Mai aethost ti i Sbaen ar dy wyliau am 1 wythnos * Ym mis Ebrill aethost ti i Gernyw ar dy wyliau am 5 diwrnod * Ym mis Gorffennaf, aethost ti i Wlad Groeg ar dy wyliau am 2 wythnos * Ym mis Awst aethost ti i Ddinbych y Pysgod ar dy wyliau am 3 diwrnod   *Aethost ti ar dy wyliau gyda:*   * Dy fam, tad, brawd a’th chwaer * Dy fam, tad a’th frodyr * Dy fam a’th frodyr * Dy dad a’th chwiorydd   *Teithiaist ti i dy wyliau:*   * Mewn car gyda’th deulu * Ar drên gyda’th deulu * Mewn awyren gyda’th deulu * Ar fws gyda’th deulu   *Ar dy wyliau arhosaist:*   * Mewn carafán * Mewn pabell * Mewn fila * Mewn gwesty * Mewn sefydliad gwely a brecwast   *Yn ystod dy wyliau, aethost ti:*   * I gerdded yn y mynyddoedd * I nofio yn y môr * Ar daith ar gefn beic gyda’th frawd a’th chwaer * I nofio yn y môr gyda’th deulu * I’r parc gyda’th frawd * Ar daith trên ger glan y môr * Gyda’th deulu i’r farchnad a’r siopau   *Gweithgareddau y mwynheaist ti ar dy wyliau:*   * Aros mewn fila gyda’th deulu * Nofio yn y môr gyda’th frawd * Siopa yn y farchnad am ddillad newydd * Neidio i mewn i’r pwll pob bore   *Gweithgareddau na wnest ti eu mwynhau:*   * Y daith hir yn y car i gyrraedd yno * Y traeth oherwydd ei bod hi’n brysur yno * Rhoi cynnig ar fwydydd newydd * Mynd ar daith cwch am y dydd |

|  |  |
| --- | --- |
| **Awgrymiadau am gynllun cyfathrebu heb eiriau** | |
| 1 | Wedi darllen pob brawddeg, edrycha ar dy gynulleidfa. Newidia’r pwynt yr wyt ti’n edrych ar y gynulleidfa rhwng y chwith, canol a’r dde pob tro. Defnyddia pin ysgrifennu coch i nodi’r adegau y mae angen i ti wneud hyn yn nodiadau |
| 2 | Cadwa dy gefn yn syth ac ymlacia dy ysgwyddau trwy gydol y cyflwyniad |
| 3 | Gwena yn ystod rhannau difyr dy gyflwyniad a’u hamlygu yn dy nodiadau i’th atgoffa |
| 4 | Pwyntia at dy ddeunydd gweledol dair gwaith yn ystod dy gyflwyniad. Gwna farciau ar dy nodiadau i’th atgoffa i wneud hyn |
| 5 | Amrywia dôn dy lais yn ystod y cyflwyniad. Defnyddia draw ychydig yn uwch a rhythm cyflymach wrth siarad am brofiadau dymunol a defnyddia draw is a rhythm arafach wrth siarad am brofiadau annymunol |
| 6 | Bydd angen ymarfer y technegau hyn o flaen teulu neu ffrindiau tan dy fod yn hyderus |

|  |
| --- |
| **Gwneud dy gyflwyniad**  Dylai dy gyflwyniad gynnwys:   * Dy enw * Dy oedran * Enw cyrchfan dy wyliau * Y pwnc y byddi’n ei gyflwyno   **Defnyddia gyfryngau gweledol i wella dy gyflwyniad**  Efallai y byddi’n gallu defnyddio:   * Meddalwedd cyflwyno megis PowerPoint * Fideos * Ffotograffau * Cardiau arddangos * Y Rhyngrwyd   **Dylai cyfryngau gweledol:**   * Bwysleisio prif bwyntiau dy gyflwyniad * Peidio â dyblygu dy gyflwyniad ar lafar * Cynnwys mwy o raffeg neu luniau na thestun * Bod yn weladwy o gefn y dosbarth   **Gwybodaeth Ychwanegol – Sut fyddi di’n gwybod dy fod wedi paratoi’n addas i roi cyflwyniad i’r dosbarth**   * Mae dy gyflwyniad yn cynnwys yr elfennau sydd wedi’u rhestru o B - E yn y meini prawf llwyddiant * Mae gennyt ti gynllun cyfathrebu heb eiriau * Pan fyddi di’n ymarfer, mae dy gyflwyniad rhwng 2 a 3 munud o hyd |